ஈரோடு கோட்டப் பொறுப்பாளர் வைரவேல் ஏற்பாட்டில் ஈரோடு மற்றும் திருப்பூர் மாவட்டத்தைச் சேர்ந்த 100-க்கும் மேற்பட்ட பா.ஜ.கவினர் நேற்று (செப் 1) ஈரோட்டிலுள்ள தனியார் ஓட்டல் ஒன்றில் கூடினர். தொடர்ந்து தமிழக பா.ஜ.க தலைமையை விமர்சித்தும், சர்ச்சையை உண்டாக்கும் வகையில் கருத்துக்களை பதிவிடும் சுப்பிரமணியன் சுவாமியை கண்டிக்கும் வகையில், ‘சுயமரியாதை வேள்வி’ என்ற பெயரில் பாரத மாதாவினுடைய புகைப்படத்தினை வைத்து, ‘சுப்பிரமணியன் சுவாமிக்கு நல் அறிவினை பாரத மாதா வழங்க வேண்டும்’ என பா.ஜ.க நிர்வாகிகள் சுமார் 20 நிமிடங்கள் மெளனப் பிரார்த்தனை செய்தனர். மேலும், தொடர்ந்து சர்ச்சைகளை உருவாக்கும் வகையில் செயல்பட்டு வரும் சுப்பிரமணியன் சுவாமியை பா.ஜ.க தலைமை கண்டிக்க வேண்டும் என்ற கோரிக்கையையும் வைத்தனர்.